La presentació de la sol·licitud implica l'autorització a l'administració educativa per obtenir les dades necessàries per determinar la renda a efectes de beca a través d'altres administracions públiques.
La sol·licitud s'ha de presentar del 9 d'agost a l'1 d'octubre de 2020.
Com a norma general, per sol·licitar una beca no cal presentar cap document; això no obstant, en qualsevol moment del procediment es podrà requerir l'aportació dels documents originals justificatius de les circumstàncies al·legades a la sol·licitud.
Els sol·licitants han d'estar matriculats en curs 2020-2021 en algun dels ensenyaments següents i haver obtingut les qualificacions indicades:
No es concedirà beca als alumnes que repeteixen curs.
Segons els ingressos de la unitat familiar durant l'exercici fiscal de l'any 2019, s'estableixen els anomenats llindars o límits de renda.
La quantitat de la beca s'estableix segons el llindar sota el qual quedi la renda familiar:
Els sol·licitants la unitat familiar dels quals hagi obtingut ingressos inferiors al llindar 1 tenen dret a:
- Quantia fixa lligada a l'excel·lència (50 €-125 €)
Els sol·licitants la unitat familiar dels quals hagi obtingut ingressos superiors al llindar 1 però inferiors al llindar 2 tenen dret a:
- Quantia fixa lligada a l'excel·lència (50 €-125 €).
Els sol·licitants la unitat familiar dels quals hagi obtingut ingressos superiors al llindar 2 però inferiors al llindar 3 només tenen dret a la beca bàsica (300 €).
Encara que es reuneixin els requisits de renda, no es podrà concedir beca si se superen els llindars que, segons la convocatòria, es consideren indicatius de la possessió de patrimoni.
També es denega la beca quan les activitats econòmiques de què siguin titulars els membres computables de la família tinguin un valor de facturació, en l'exercici anterior, superior als 155.500,00 €.
a) Quantia fixa lligada a la renda de l'estudiant (1.700 €)
- Requisit econòmic: no superar el llindar 1 de renda i patrimoni familiar.
b) Quantia fixa lligada a la residència de l'estudiant durant el curs escolar (1.600 €).
- Cal acreditar la necessitat de residir fora del domicili familiar durant tot el curs escolar, per raó de la distància entre aquest i el centre docent, els mitjans de comunicació existents i els horaris lectius.
- Requisit econòmic: no superar el llindar 2 de renda i patrimoni familiar.
- Beneficiaris: estudiants d'ensenyaments no universitaris.
- Requisit econòmic: no superar el llindar 3 de renda i patrimoni familiar.
- Aquesta beca és incompatible amb la quantia fixa lligada a la renda de la persona sol·licitant.
La beca pot incloure una quantia variable i diferent per als diferents sol·licitants que resulta de la ponderació de la nota mitjana de l'expedient de l'estudiant i de la seva renda familiar.
L'import mínim és de 60,00 euros (més informació a l'article 9 de la convocatòria).
e) Els beneficiaris de beca amb domicili familiar a l'Espanya insular, o a Ceuta o Melilla, que utilitzin transport marítim o aeri per accedir al centre docent des del seu domicili, disposaran de 442 € més sobre la beca que els hagi correspost.
- Aquesta quantitat addicional és de 623 € per als becaris amb domicili familiar a les illes de Lanzarote, Fuerteventura, Gomera, Hierro i La Palma, Menorca i les Pitiüses.
Aquests complements de beca també són aplicables als alumnes matriculats en centres oficials de batxillerat a distància que resideixin en territori insular que no tinguin centre associat o col·laborador.
- En el cas que l'estudiant hagi de desplaçar-se entre les Illes Balears o les Illes Canàries i la Península, les quantitats seran de 888 € i 937 €, respectivament.
f) Quantia fixa lligada a l'excel·lència (50 € - 125 €)
- Beneficiaris: estudiants (en règim presencial i de matrícula completa) de batxillerat, formació professional de grau mitjà i de grau superior, ensenyaments artístics professionals, ensenyaments esportius, ensenyaments artístics superiors o ensenyaments religiosos.
- Requisit econòmic: no superar el llindar 2.
- Requisit acadèmic: tenir una nota mitjana en el curs anterior igual o superior a 8.
La persona sol·licitant ha de conservar el justificant de sol·licitud que es pot imprimir un cop presentada.
Per tal del presentar la sol·licitud en paper caldrà que demaneu cita prèvia al centre on estigueu matriculats.
Als serveis territorials del Departament d'Educació.
Els sol·licitants reben un missatge de correu electrònic que informa de la proposta de concessió o de denegació de la beca sol·licitada.
Durant els deu dies següents es poden presentar als serveis territorials del Departament d'Educació les al·legacions contra la proposta i/o els documents justificatius que es consideri convenient.
Les credencials de concessió de les beques a les persones sol·licitants beneficiàries, així com les notificacions de denegació a les persones que no compleixen els requisits exigibles, es podran descarregar des de la pàgina web del Departament d'Educació.
El pagament de les beques concedides es fa directament al compte corrent o a la llibreta d'estalvi que la persona interessada hagi consignat a la sol·licitud i que ha d'estar obert a nom del becari/ària.
El sol·licitant ha de ser el titular o cotitular del compte corrent i tenir actualitzades les dades personals, d'acord a la normativa vigent.